**Templed Cynllun Hyfforddi**

Awdur: Nicola Mehegan Twitter: @NicolaMehegan

|  |  |  |  |  |  |
| --- | --- | --- | --- | --- | --- |
| **Sesiwn:** Cyflwyniad i Fenter Gymdeithasol | | | | | |
| **Aim:** Ennill ymwybyddiaeth o beth yw menter gymdeithasol. | | | | | |
| **Amcanion**:  Diffinio beth yw menter gymdeithasol  Edrych ar astudiaeth achos  Dylunio’ch menter gymdeithasol eich hun | | | | | |
| **Amser** | **Sleid** | **Pwnc/cynnwys y Sleid** | **Gweithgaredd yr Hyfforddwr** | **Gweithgaredd yr Hyfforddeion** | **Deunyddiau/**  **Adnoddau** |
| 10 mun | 1 | Sleid safonol Canolfan Cydweithredol Cymru | Cadw tŷ a Chyflwyniad  Cydnabod bod Canolfan Cydweithredol Cymru yn cefnogi mentrau cymdeithasol ledled Cymru a’r Ganolfan sydd wedi dylunio’r deunyddiau hyn. Mae prosiect Busnes Cymdeithasol Cymru yn cael ei gyflwyno gan Ganolfan Cydweithredol Cymru ac yn rhan o deulu Busnes Cymru.  Rhoi manylion y wefan:  Mae gan wefan Busnes Cymdeithasol Cymru adran o’r enw “Cyn i chi gychwyn” sy’n ddefnyddiol yn dilyn y sesiwn hon ac sydd ag offer fel astudiaethau dichonoldeb ac ati. | Llofnodi’r gofrestr | Cofrestr  Gwefannau defnyddiol:  Canolfan Cydweithredol Cymru:  <https://wales.coop/>  Gwefan Busnes Cymdeithasol Cymru:  https://businesswales.gov.wales/socialbusinesswales/ |
| 2 fun | 2  3 | Nod  Amcanion | Cyflwynwch nod ac amcanion y sesiwn | Cytuno ar nod ac amcanion y sesiwn | Ar lafar |
| 2 fun | 4 | Pam ydy pobl yn sefydlu busnesau? | Gosodwch y cwestiwn i’r grŵp a thrafodwch yr atebion | Awgrymu rhesymau pam mae pobl yn sefydlu busnesau. | Ar lafar / siart troi. |

|  |  |  |  |  |  |
| --- | --- | --- | --- | --- | --- |
| 5 mun | 5 | Atebion Cyffredin | Trafodwch ac esboniwch nad oes gan fentrau cymdeithasol resymau o’r fath am gael eu sefydlu | Sylwadau |  |
| 5 mun | 6 | Nodweddion unig fasnachwr /partneriaeth | Pwysleisiwch bob un o’r pwyntiau sydd ar y sleid a rhoi gwybod i’r hyfforddeion os ydy cleient yn ateb yn gadarnhaol i’r cwestiynau hyn, maent yn fwy tebygol o fod yn sefydlu fel unig fasnachwr neu bartneriaeth ac nid yn fenter gymdeithasol. | Sylwadau | Ar lafar |
| 5 mun | 7 | Nodweddion menter gymdeithasol | Pwysleisiwch bob un o’r pwyntiau sydd ar y sleid a rhoi gwybod i’r hyfforddeion os ydy cleient yn ateb yn gadarnaol i’r cwestiynau hyn, maent yn fwy tebygol o fod yn sefydlu menter gymdeithasol. |  |  |
| 2 fun | 8 | Felly beth yw Menter Gymdeithasol? | Asesu  Gosodwch gwestion i’r grŵp. | Diffinio yn eu geiriau eu hun beth maent yn meddwl yw menter gymdeithasol. Neu drafod pa eiriau sy’n dod i’r meddwl mewn perthynas â menter gymdeithasol. | Diffiniad llafar/ ysgrifenedig |
| 2 fun | 9 | Felly beth yw Menter Gymdeithasol? | Darllenwch ddiffiniad y DTI (esboniwch, er nad yw’r DTI yn bodoli mwyach, mae’r diffiniad yn dal yn ddilys).  Dadansoddwch y diffiniad gan bwysleisio agweddau arno:   1. Busnes yw Menter Gymdeithasol – yn aml iawn mae dryswch ymhlith myfyrwyr bod menter gymdeithasol dim ond yn gwneud budd yn y gymuned heb gydnabod mai busnes ydyw sy’n darparu gwasanaeth neu gynnyrch fel unrhyw fusnes. 2. Pwysleisiwch fod yn rhaid bod amcanion cymdeithasol e.e. cynnig cyfleoedd cyflogaeth i bobl anabl. 3. Pwysleisiwch fod gwargedion yn cael eu hail-fuddsoddi yn y busnes neu’r gymuned yn hytrach na chael eu rhoi i gyfranddalwyr. |  |  |
| 2 fun | 10 | Nodweddion menter gymdeithasol | Defnyddiwch y diagram i esbonio bod gan fentrau cymdeithasol dair swyddogaeth h.y. nodau cymdeithasol, economaidd (busnes) ac amgylcheddol. Rhowch enghreifftiau addas e.e. cymdeithasol – darparu cyflogaeth i bobl anabl; economaidd (busnes) – darparu cynnyrch neu wasanaeth i farchnad; ac amgylcheddol – cymryd camau i edrych ar ôl yr amgylchedd a lleihau eu heffaith arno gymaint â phosib. | Cwestiynau a chymharu eu syniadau /diffiniad. |  |

|  |  |  |  |  |  |
| --- | --- | --- | --- | --- | --- |
| 2 fun | 11 | Mathau o Fentrau Cymdeithasol | Esboniwch i’r myfyrwyr mai term generig yw “Menter Gymdeithasol” am fusnes sy’n cyflawni’r meini prawf a drafodwyd o’r blaen.  Esboniwch fod mentrau cymdeithasol, o fewn y sector, sy’n uniaethu â bod yn *fath* penodol o Fenter Gymdeithasol e.e.   * Cwmni Cymdeithasol - menter gymdeithasol sydd wedi’i sefydlu’n benodol i ddarparu cyfleoedd hyfforddiant a chyflogaeth i bobl sydd bellaf o’r farchnad swyddi fel cyn-droseddwyr, pobl ddi-waith hirdymor neu bobl ag anableddau. * Ymddiriedolaethau Datblygu – sy’n canolbwyntio’n benodol ar adfywio a datblygu’r gymuned. Yn nodweddiadol maent yn berchen ar adeiladau/yn rheoli adeiladau yn y gymuned. * Canghennau Masnachu Elusennol – sefydlir y rhain gan elusennau sy’n dymuno sicrhau amrywiaeth yn eu ffrydiau incwm er mwyn creu gwarged i ariannu gwaith yr elusen.   Cwmnïau Cydweithredol –cyrff sy’n cael eu sefydlu a’u rhedeg gan aelodau er budd eu haelodau. Maent yn dilyn set o egwyddorion a gwerthoedd a gydnabyddir yn rhyngwladol. |  |  |
| 2 fun | 12 | Ffurfiau cyfreithiol | Pwysleisiwch na ddylai’r term “Menter Gymdeithasol” neu’r termau a drafodwyd ar y sleid flaenorol gael eu drysu â ffurfiau cyfreithiol. Mae’r rhestr hon yn cynrychioli’r ffurfiau cyfreithiol sydd ar gael ac sy’n cael eu defnyddio’n nodweddiadol gan Fentrau Cymdeithasol. Bydd y ffurf mae corff yn ei ddewis yn dibynnu ar ei nodau, ei fuddiolwyr, ei ofynion cyllido, ei ethos a’i aelodaeth. Ni ddylai menter gymdeithasol sydd newydd gychwyn frysio i sefydlu ffurf gyfreithiol benodol cyn i’r sylfaenwyr ganolbwyntio ar y strategaeth fusnes.  Cofiwch: “Mae ffurf yn dilyn ei swyddogaeth!”  DS: Mae’n ddoeth gofyn am gyngor cynghorydd busnes cyfreithiol arbenigol wrth ystyried y strwythur cyfreithiol mwyaf priodol. |  |  |
| 20 mun | 13 | Astudiaeth Achos a fideo | DS: Cewch ddefnyddio astudiaeth achos **leol** – nid oes rhaid i chi ddefnyddio’r astudiaeth achos sydd wedi’i darparu. Disgrifiwch y fenter gymdeithasol yn gryno yn unol â’r manylion ar y sleid yna gwyliwch y fideo.  Awgrym: Peidiwch â phwysleisio’r nodau cymdeithasol, amgylcheddol neu economaidd (busnes) ar yr adeg hon gan fod gweithgaredd 1 yn gofyn i’r hyfforddeion wneud hyn. Gwnewch weithgaredd 1 yn dilyn y fideo a thrafodwch atebion ar weithgaredd 1. | Enwi’r nodau cymdeithasol, amgylcheddol a busnes. | Gweithlen Gweithgaredd 1.    Fideo (mae’r fideo wedi ei ymgorffori yn ail ddarlun y sleid – mae ond angen i chi glicio ar y darlun neu ddefnyddio’r ddolen ganlynol: <https://youtu.be/5BAsu5ftsMc> |
| 30 mun | 14 | Her | Rhannwch yr hyfforddeion yn grwpiau o tua 5 o bobl. Dosbarthwch weithgaredd 2 a gosodwch yr her.  Aseswch y siartiau troi sydd wedi’u cwblhau a’r ymatebion i’r her. | Cwblhau’r her a rhoi adborth. | Briffio am Weithgaredd 2. Siart troi a phennau |
| 10  mun | 15 | Nod ac Amcanion  Unrhyw gwestiynau? | Ewch yn ôl i sleidiau 2/3 a gofynnwch i’r cyfranogwyr a ydy’r nod a’r amcanion wedi cael eu cyflawni.  Gadewch amser ar gyfer cwestiynau ac atebion. | Gosod cwestiynau |  |
| 5  mun |  | Ffurflenni gwerthuso | Dosbarthwch y ffurflenni gwerthuso | Cwblhau ffurflenni gwerthuso | Copi o’r sleidiau PowerPoint i bawb sydd wedi cymryd rhan. |
| **Nodiadau/Cyfeiriadau ychwanegol:**  **Model Rôl:** Ar ôl cwblhau sleid 13, gallai model rôl gael ei gyflwyno. Fel arfer gadewir 15 munud i’r model rôl roi ei gyflwyniad a 15 munud arall am sesiwn holi ac ateb. Gall y model rôl gynorthwyo gyda gweddill y sesiwn hefyd h.y. rhoi adborth ar yr her. | | | | | |

Nicola Mehegan- 15/6/18